NORAKSTS

|  |  |
| --- | --- |
| 22.08.2024. | Nr.9/7 |

###### PROJEKTA ““JELGAVAS PAMATSKOLAS “VALDEKA”- ATTĪSTĪBAS CENTRS” INFRASTRUKTŪRAS UN MĀCĪBU VIDES ATTĪSTĪBA”

###### IESNIEGUMA IESNIEGŠANA

**Atklāti balsojot: PAR – 14** (A.Rāviņš, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 4. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr. 1 īstenošanai iekļauto investīciju projekta ideju Nr. 1.2.4. ““Jelgavas pamatskolas “Valdeka” – attīstības centrs” infrastruktūras un mācību vides attīstība” un Centrālās finanšu un līgumu aģentūras izsludināto ierobežoto projektu iesniegumu atlasi Eiropas Savienības kohēzijas politikas programmas 2021.–2027.gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” (turpmāk – 4.2.1.3. pasākuma projektu iesniegumu atlase),

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt projekta ““Jelgavas pamatskolas “Valdeka” – attīstības centrs” infrastruktūras un mācību vides attīstība” (turpmāk – Projekts) iesniegumu 4.2.1.3. pasākuma projektu iesniegumu atlases ietvaros. Projekta kopējās izmaksas plānotas 914 285,00 *euro* (deviņi simti četrpadsmit tūkstoši divi simti astoņdesmit pieci *euro* un 00 centi), no tām 777 142,00 *euro* (septiņi simti septiņdesmit septiņi tūkstoši viens simts četrdesmit divi *euro* un 00 centi)ir Eiropas Reģionālās attīstības fonda finansējums un 137 143,00 *euro* (viens simts trīsdesmit septiņi tūkstoši viens simts četrdesmit trīs *euro* un 00 centi) ir Jelgavas valstspilsētas pašvaldības finansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam ņemt aizņēmumu Valsts kasē Projekta īstenošanai 2028. gadā – līdzfinansējuma un priekšfinansējuma nodrošināšanai 214 857,20 *euro* (divi simti četrpadsmit tūkstoši astoņi simti piecdesmit septiņi *euro* un 20 centi) apmērā, t.sk. līdzfinansējums 137 143,00 *euro* (viens simts trīsdesmit septiņi tūkstoši viens simts četrdesmit trīs *euro* un 00 centi) un priekšfinansējums 77 714,20 *euro* (septiņdesmit septiņi tūkstoši septiņi simti četrpadsmit *euro* un 20 centi)*.*
3. Gadījumā, ja Valsts kases aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases aizņēmums, finansēt no pašvaldības budžeta līdzekļiem.
4. Pilnvarot Jelgavas valstspilsētas pašvaldības izpilddirektori veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus.
5. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2024.gada 22.augustā